ઉત્તર પ્રદેશ સરકારમાં મંત્રી આજમ ખાનની જીભ વધુ લપસે છે. આમ તો સતત વિવાદાસ્પદ નિવેદનો આપતાં રહે છે, પરંતુ તેમના આ નિવેદનને જુઓ. ઉત્તર પ્રદેશના વક્ફ મંત્રી આજમ ખાને કહ્યું કે તાજમહેલને વક્ફની સંપત્તિ જાહેર કરી દેવી જોઇએ અને તેની કમાણી મુસ્લિમોના વિકાસમાં ખર્ચ કરવી જોઇએ. આજમ ખાને સલાહ આપી કે તાજમહેલ અને તેનાથી થનાર આવક રાજ્યના વક્ફ બોર્ડને સોંપવી જોઇએ કારણ કે આ સ્મારક એક મકબરો છે. શહેરી વિકાસ મંત્રીએ કહ્યું, 'તાજમહેલ એક મકબરો છે અને પ્રત્યેક મકબરો 'વક્ફ' છે અને તે સુન્ની કેન્દ્રિય વક્ફ બોર્ડના હેઠળ આવે છે. આજમ ખાને કહ્યું કે 'તાજમહેલ બે મુસલમાનો શાહજહાં અને મુમતાજ મહેલનો મકબરો છે.